TWZ ออกหุ้นกู้ 420 ลบ. ดอกเบี้ย 7% ขายสถาบัน-รายใหญ่
TWZ ออกหุ้นกู้ 420 ลบ. ดอกเบี้ย 7% ขายสถาบัน-รายใหญ่
TWZ ออกหุ้นกู้ 420 ลบ. ดอกเบี้ย 7% ขายสถาบัน-รายใหญ่
22 ม.ค. 2563

บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ ระบุว่า บริษัทฯ ออกและเสนอขายหุ้นกู้ 420,000,000 บาท อายุ 2 ปี 1 วัน นับจากวันที่ออกหุ้นกู้ ในวันที่ 23 มกราคม 2563  โดยจะครบกำหนดวันที่ 24 มกราคม 2565 อัตราดอกเบี้ยคงที่ 7.00% ต่อปี เพื่อนำเงินไปชำระคืนหนี้เงินกู้/ขยายธุรกิจ/เป็นเงินทุนหมุนเวียนของบริษัท หรือ เพื่อวัตถุประสงค์อื่น ๆ ตามที่คณะกรรมการบริษัทเห็นสมควร
โดยการจ่ายดอกเบี้ยจะชำระดอกเบี้ยหุ้นกู้ทุก ๆ 3 เดือน ในวันที่ 23 มกราคม, 23 เมษายน, 23 กรกฎาคม และ 23 ตุลาคม  ของทุกปีตลอดอายของหุ้นกู้ โดยชำระดอกเบี้ยงวดแรกในวันที่ 23 เมษายน 2563 และชำระดอกเบี้ยงวดสุดท้ายในวันครบกำหนดไถ่ถอนหุ้นกู้ ทั้งนี้ หากวันครบกำหนดชำระดอกเบี้ยไม่ตรงกับวันที่ทำการให้เลื่อนวันชำระดอกเบี้ยไปเป็นวันทำการถัดไป
สำหรับหุ้นกู้ดังกล่าวเสนอขายผู้ลงทุนสถาบัน และ/หรือผู้ลงทุนรายใหญ่ โดยมี บล.เออีซี, บล.ยูโอบี เคย์เฮียน (ประเทศไทย), บล.คิงส์ฟอร์ด เป็นผู้จัดจำหน่าย และมีธนาคาร ซีไอเอ็มบี ไทย เป็นนายทะเบียนหุ้นกู้ และ บล.ยูโอบี เคย์เฮียน (ประเทศไทย) เป็นผู้แทนผู้ถือหุ้นกู้
ทั้งนี้ ภายหลังการออกและเสนอขายหุ้นกู้ในครั้งนี้ บริษัทจะมีวงเงินคงเหลือในการออกหุ้นกู้ จำนวน 4,580 ล้านบาท